|  |
| --- |
| **Objekta higiēniskais novērtējums** |
| Rīgā |

|  |
| --- |
| 20.05.2023 |

|  |
| --- |
| 1. **Objekta nosaukums:** Bērnu diennakts nometne “Valodas mācību un piedzīvojumu nometne” |
| 1. **Objekta īpašnieks:** Nometnes organizētājs - Zemnieku saimniecība “Jaunsvelmes”, reģistrācijas Nr. 47404001235 |
| 1. **Objekta adrese:** “Jaunsvelmes”, Rembates pagasts, Ogres novads |
| 1. **Novērtēšanu veica:** 20.05.2023. vides veselības analītiķe Jeļena Gorjačeva, pamatojoties uz 24.05.2022. higiēnas ārstes Irinas Griščenko veikto apsekojumu un Veselības inspekcijas 24.05.2022. Atzinumu Nr. 2.4.5.-8/268 |
| 1. **Novērtēšanā piedalījās:** Zemnieku saimniecības “Jaunsvelmes” pārstāve Vivita Atare |
| 1. **Konstatēts:**   **6.1. Vispārīgās ziņas par objektu/ objekta raksturojums**  Bērnu diennakts nometne “Valodas mācību un piedzīvojumu nometne” sāksies 02.06.2023. līdz 02.07.2023. viesu mājā “Jaunsvelmes”, Rembates pagastā, Ogres novadā. Maksimālais dalībnieku skaits nometnē ir 25 bērni vecumā no 8 līdz 11 gadiem.  Viesu māja ir divstāvu ēka. Pirmajā stāvā atrodas virtuves bloks ar ēdamzāli, tualetes, pirts ar tualeti un dušas zonu. Virtuves darbinieki izmanto atsevišķu tualeti 1.stāvā. Otrajā stāvā ir septiņas guļamtelpas (t.sk. viena istaba īslaicīgai dalībnieka izolācijai infekcijas slimības gadījumā, līdz ierodas likumiskie pārstāvi vai neatliekamās medicīniskās palīdzības dienesta pārstāvi), 4 koplietošanas tualešu/dušas telpas un viena tualete ar dušu pedagogu guļamistabā. Katram dalībniekam ir nodrošināta sava guļamvieta. Viesu mājas personāls nodrošina nometnes dalībniekus ar tīriem gultas piederumiem (spilveni, segas, matrači) un gultas veļu. Paredzēta vieta darba inventāra glabāšanai un vieta uzkopšanas inventāra glabāšanai. Nometnē ir nodrošinātas nepieciešamās telpu grupas, vietas vai zonas nometnes programmas īstenošanai – mācībām, atpūtai, sportam, ēšanai, gulēšanai, personīgās higiēnas ievērošanai.  08.05.2023. iesniegts apliecinājums, ka objektā nav notikušas izmaiņas, kas var ietekmēt higiēnas prasību ievērošanu kopš pēdējā veiktā apsekojuma 24.05.2022.  **6.2. Iekštelpu virsmu apdare**  Atbilst telpu funkcijai. Sanitārajos mezglos – flīžu apdare.  **6.3. Apgaismojums**  Dzīvojamās istabās un ēdamzālē ir dabiskais apgaismojums, visās telpās nodrošināts mākslīgais apgaismojums.  **6.4. Siltumapgāde**  Vietējā apkure.  **6.5. Gaisa apmaiņa**  Telpu vēdināšana organizēta caur logiem, durvīm un ventilācijas kanāliem.  **6.6. Ūdens apgāde**  Vietējā - dziļurbums. Iesniegts BIOR laboratorijas 03.04.2023. dzeramā ūdens testēšanas pārskats Nr. PV-2023-P-21515.0.1, tā rezultāti pēc izmeklētajiem mikrobioloģiskajiem un ķīmiskajiem rādītājiem atbilst Ministru kabineta 2017. gada 14. novembra noteikumiem Nr. 671 “Dzeramā ūdens obligātās nekaitīguma un kvalitātes prasības, monitoringa un kontroles kārtība”.  **6.7. Kanalizācijas sistēma**  Vietējā kanalizācijas sistēma.  **6.8. Teritorijas labiekārtošana**  Teritorijā ierīkotas sporta un aktīvās atpūtas zonas, kā arī mākslīgais dīķis (03.04.2023. BIOR laboratorijas ūdens kvalitātes testēšanas pārskats Nr. PV-2023-P-21516.01., tā rādītāji atbilst 28.11.2017. Ministru kabineta noteikumiem Nr.692 “Peldvietas izveidošanas, uzturēšanas un ūdens kvalitātes pārvaldības kārtība”).  **6.9. Vides pieejamība**  Vides pieejamība nav vērtēta.  **6.10.Riska faktoru novērtēšana un cita informācija**  Peldēties pieaugušo uzraudzībā un dienas gaismā. |
| **7. Slēdziens**  Objekts „Bērnu diennakts nometne “Valodas mācību un piedzīvojumu nometne”” Ogres novadā, Rembates pagastā, “Jaunsvelmes” atbilst higiēnas prasībām. |
| 1. **Rekomendējamie pasākumi**   Objekta darbības laikā ievērot:  - ar Veselības ministriju 15.06.2022. saskaņotās „Vadlīnijas piesardzības pasākumiem bērnu nometņu organizētājiem” un regulāri sekot līdzi vadlīniju papildinājumiem un/vai atjauninājumiem;  - Ministru kabineta 28.09.2021. noteikumus Nr. 662 „Epidemioloģiskās drošības pasākumi Covid-19 infekcijas izplatības ierobežošanai”, 01.09.2009. noteikumus Nr. 981 „Bērnu nometņu organizēšanas un darbības kārtība” prasības, kā arī pretepidēmiskā režīma ievērošanu un bērnu veselībai drošu vidi;  - pirms nometnes darbības uzsākšanas personālam ir jāsaņem ārsta atļauja darbam, saskaņā ar Ministru kabineta 24.07.2018. noteikumu Nr. 447 „Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība” prasībām. |

|  |  |
| --- | --- |
| Sabiedrības veselības departamenta |  |
| Higiēnas novērtēšanas nodaļas vides veselības analītiķe | Jeļena Gorjačeva |
|  |  |

|  |
| --- |
| Jeļena Gorjačeva, 67081537 |
| jelena.gorjaceva@vi.gov.lv |